गोलगप्पे, बताशे, पुच्के, पानी पूरी, यह सब नाम हैं उस एक चीज़ के जो पूरे भारत में चाट का नाम आते ही सबसे पहले जहन में आते है. उत्तर प्रदेश में गोलगप्पे, बताशे के नाम से ज़्यादा जाने जाते हैं. बाजार में सजे चाट के ठेलों पर पानी के बताशों के साथ ही साथ दही सोंठ के बताशे भी उत्तर प्रदेश की एक ख़ासियत हैं. सोंठ उत्तर प्रदेश में मीठी चटनी को कहते हैं. इन दही सोंठ के बताशों को घर पर भी बनाना बहुत आसान होता है....वैसे तो बताशे बाजार में बने बनाए भी मिल जाते हैं लेकिन अगर आपके शहर या फिर आपके देश में यह ना मिलें तो आप आसानी से बताशों को घर पर भी बना सकते हैं. तो चलिए इस बार होली के लिए बनाते हैं कुछ खास उत्तर प्रदेश से......